b'\n_START_ARTICLE_\nMaksutelevisio\n_START_SECTION_\nMaksu-tv:n jakelutiet\n_START_PARAGRAPH_\nAntennitaloudet tulivat maksu-tv:n piiriin digi-tv:n my\xc3\xb6t\xc3\xa4. Antennikodeissa maksu-tv-palveluita voi vastaanottaa katselukortin avulla. Antennitalouksiin maksu-tv-palveluita tarjosi pitk\xc3\xa4\xc3\xa4n PlusTV yksinoikeudella, mutta vuonna 2011 markkinoille tuli uusi toimija, TV Viihde PlusTV:n kilpailijaksi. TV Viihteen toimitusjohtaja oli ennen PlusTV:ll\xc3\xa4 vaikuttanut Vesa Mars. _NEWLINE_Kaapeliverkossa maksu-tv-palveluita on voinut tilata jo pidemp\xc3\xa4\xc3\xa4n. Suomessa on useita kaapelioperaattoreita, jotka tarjoavat maksu-tv-palveluita, muun muassa Telia ja DNA Welho._NEWLINE_Satelliittiverkkoon maksu-tv-palveluita tarjoavat Suomessa Canal Digital ja Viasat. Satelliittil\xc3\xa4hetysten vastaanottaminen vaatii satelliittipeilin eli lautasantennin._NEWLINE_Uusin tapa vastaanottaa maksu-tv-palveluita ovat IPTV- eli laajakaista-tv-palvelut. N\xc3\xa4it\xc3\xa4 ovat esimerkiksi Maxivision, Telia TV ja Elisa Viihde.\n_START_SECTION_\nMaksu-tv-kanavat Suomessa\n_START_PARAGRAPH_\nC More Total -kanavapaketti sis\xc3\xa4lt\xc3\xa4\xc3\xa4 12 maksullista kanavaa (mm. C More Max, C More Juniori, C More Sport 1, C More Series , C More Max HD, C More Sport 1 HD ja C More Series HD)., jotka pit\xc3\xa4v\xc3\xa4t sis\xc3\xa4ll\xc3\xa4\xc3\xa4n urheilua, elokuvia ja tv-sarjoja._NEWLINE_Nelonen Median tarjoama Nelonen Paketti -kanavapaketti sis\xc3\xa4lt\xc3\xa4\xc3\xa4 maksu-tv-kanavat Ruutu+ Leffat ja Sarjat, Ruutu+ Urheilu 1, Ruutu+ Urheilu 2 sek\xc3\xa4 vuonna 2011 aloittaneet Ruutu+ Dokkarit  ja Ruutu+ Lapset._NEWLINE_Viasat tarjoaa 45 maksullista tv-kanavaa, joihin lukeutuvat TV1000-kanavaperhe sek\xc3\xa4 suuri joukko muita kanavia, mm. Disney Channel, VH1 ja FOX._NEWLINE_Lis\xc3\xa4ksi Suomessa toimii Veikkauksen omistama TotoTV.'